মাই হিরো একাডেমিয়া: হিরোস রাইজিং

২০১৯ সালে নির্মিত একটি জাপানি অ্যানিমেটেড সুপারহিরো চলচ্চিত্র, যা মূলত মাই হিরো একাডেমিয়া মাঙ্গা সিরিজের চরিত্রগুলোকে কেন্দ্র করে নির্মিত। এটি পরিচালনা করেছেন কেনজি নাগাসাকি এবং নির্মাণ করেছে বোনস স্টুডিও, বিতরণ করেছে তোহো। এই ধারাবাহিকের দ্বিতীয় চলচ্চিত্রটির গল্পের চিত্রনাট্য রচনা করেছেন ইয়োসুকে কুরোদা এবং এতে প্রধান ভূমিকায় রয়েছেন দাইকি ইয়ামাশিতা ও নোবুহিকো ওকামোতো।

চলচ্চিত্রের কাহিনীতে, ইজুকু মিদোরিয়া, কাতসুকি বাকুগো, ওচাকো উরারাকা এবং তাদের সহপাঠীরা নাবু দ্বীপে যান, যেখানে তারা একটি রহস্যময় কোয়ার্কধারী খলনায়কের হাত থেকে দ্বীপবাসীদের রক্ষা করতে হবে।
২০১৯ সালের মার্চ মাসে ফ্র্যাঞ্চাইজির দ্বিতীয় চলচ্চিত্রের ঘোষণা করা হয়েছিল, যেখানে প্রথম চলচ্চিত্রের কর্মী এবং অভিনেতারা ফিরে এসেছিলেন। এই চলচ্চিত্রের কাহিনিতে এমন কিছু উপাদান রয়েছে, যা মূলত হোরিকোশি সিরিজটির সমাপ্তি হিসেবে ব্যবহার করতে চেয়েছিলেন। চলচ্চিত্রটি ধারাবাহিকের শেষ হওয়ার কথা ছিল, কিন্তু অনলাইনে তৃতীয় চলচ্চিত্রের সম্ভাব্য কিছু ছবি আসার পর সেটা বদলে যায়।

এই চলচ্চিত্র ২০১৯ সালের ২০ ডিসেম্বর  জাপানে এবং ২০২০ সালের ২৬ ফেব্রুয়ারি উত্তর আমেরিকায় মুক্তি পায়। চলচ্চিত্রটি বিশ্বব্যাপী $৩০ মিলিয়ন মার্কিন ডলার আয় করেছে এবং সমালোচকদের কাছ থেকে ইতিবাচক পর্যালোচনা পেয়েছে। তৃতীয় চলচ্চিত্র, মাই হিরো একাডেমিয়া: ওয়ার্ল্ড হিরোস' মিশন , জাপানে ২০২১ সালের ৬ আগস্ট মুক্তি পায়, এবং চতুর্থ চলচ্চিত্র, মাই হিরো একাডেমিয়া: ইউ আর নেক্সট, ২০২৪ সালের ২ আগস্ট মুক্তি পায়।

কাহিনিসংক্ষেপ 
লিগ অব ভিলেনসের একটি দল একটি লাইফ সাপোর্ট ক্যাপসুল বহনকারী ট্রাকে পালানোর সময় একাধিক হিরো তাদের তাড়া করে। এন্ডেভার উপস্থিত হয়ে ট্রাকটি ধ্বংস করতে সক্ষম হন, এবং দেখা যায় যে ট্রাকের ভিতরের খলনায়করা আসলে টোয়াইস সৃষ্ট ক্লোন। দুর্ঘটনার সময় ক্যাপসুলের ভিতরের ব্যক্তি, দারুমা উজিকো কর্তৃক পরীক্ষাধীন থাকা এক খলনায়ক নাইন, পালিয়ে যায় এবং নিজের দলে ফিরে গিয়ে একটি এমন সমাজ গড়ার পরিকল্পনা করে যেখানে শক্তিশালী কোয়ার্কধারী শাসন করবে। উজিকো তাকে অল ফর ওয়ানের কোয়ার্কের একটি অনুলিপি প্রদান করেন, যা তাকে তার নিজস্ব আবহাওয়া নিয়ন্ত্রণের ক্ষমতা ছাড়াও আটটি অতিরিক্ত কোয়ার্ক ধারণের সামর্থ্য দেয়। তবে শরীরের মারাত্মক অসুস্থতা নিরাময়ে তার প্রয়োজন একটি বিশেষ "সেল অ্যাক্টিভেশন" কোয়ার্কের, যা তার জেনেটিক পরিবর্তনের পার্শ্বপ্রতিক্রিয়ায় আরও খারাপ হয়ে উঠেছে।

ইউ.এ. হাই স্কুলের ক্লাস ১-এ-এর শিক্ষার্থীরা একটি নিরাপত্তা প্রশিক্ষণ কর্মসূচির অংশ হিসেবে দূরবর্তী নাবু দ্বীপে পাঠানো হয়। ইজুকু মিদোরিয়া, যিনি বর্তমানে "ওয়ান ফর অল" কোয়ার্ক ধারক, সেখানে মাহোরো শিমানো এবং তার ছোট ভাই কাতসুমার সঙ্গে পরিচিত হন। বোন মাহোরোর কিছু বিরূপ আচরণ সত্ত্বেও ইজুকু এবং কাতসুকি বাকুগো তাদের সঙ্গে বন্ধুত্ব গড়ে তোলেন এবং জানতে পারেন যে কাতসুমা একজন হিরো হতে চায়, যদিও মাহোরো তার ভাইকে নিরুৎসাহিত করতে চায়, তার নিরাপত্তার জন্য । এদিকে, নাইনের দল কাতসুমা ও মাহোরোর বাবার ওপর আক্রমণ চালায় এবং তার কোয়ার্ক কেড়ে নেয়, কিন্তু রক্তের ধরন মেলেনি বলে সেটি নাইনের সঙ্গে খাপ খায় না। তারা ধারণা করে যে তার সন্তানদের মধ্যে একজনের শরীরে কাঙ্ক্ষিত রক্তের ধরনসহ কোয়ার্ক থাকতে পারে।

নাইনের দল দ্বীপে এসে সব রকম যোগাযোগ এবং পালানোর পথ ধ্বংস করে দেয়। ক্লাস ১-এ এই আক্রমণের কথা জানতে পেরে দ্বীপবাসীদের রক্ষায় এবং খলনায়কদের থামাতে ভাগ হয়ে যায়। নাইন শিশুদের খুঁজে বের করে এবং নিশ্চিত হয় যে কাতসুমার মধ্যেই কাঙ্ক্ষিত কোয়ার্কটি রয়েছে, তবে ইজুকু তাকে বাধা দেয়। অনেকগুলো কোয়ার্কের মাধ্যমে নাইন ইজুকুকে, এমনকি বাকুগোর সহায়তা সত্ত্বেও, সহজেই পরাস্ত করে। কিন্তু অতিরিক্ত কোয়ার্ক ব্যবহার করায় নাইন দুর্বল হয়ে পড়ে এবং পিছু হটে, যার ফলে ক্লাস ১-এ ইজুকু, বাকুগো ও শিমানো পরিবারকে রক্ষা করতে পারে। পরে, কাতসুমার কোয়ার্ক ব্যবহারে ইজুকু ও বাকুগোর আরোগ্য দেখে তারা বুঝতে পারে কেন নাইন কাতসুমাকে চাইছে। তারা সিদ্ধান্ত নেয়, বাকি হিরোরা আসা পর্যন্ত নিজেরাই প্রতিরোধ গড়ে তুলবে।

দ্বীপবাসীদের নিরাপদ একটি ছোট দ্বীপে সরিয়ে নেওয়ার পর, শিক্ষার্থীরা নাইন ও তার সঙ্গীদের আলাদা করে ফেলে এবং একে একে তাদের পরাজিত করে। তবে নাইন কোয়ার্ক-শক্তিবর্ধক ওষুধ গ্রহণ করে বাকি শিক্ষার্থীদের অচেতন করে এবং আবারও ইজুকু ও বাকুগোকে পরাস্ত করে দ্বীপ ধ্বংসের হুমকি দেয়। পরিস্থিতি নিয়ন্ত্রণের বাইরে চলে গেলে, ইজুকু নিজে বাকুগোর মধ্যে "ওয়ান ফর অল" কোয়ার্ক স্থানান্তর করেন এবং তিনি তার শরীরে রয়ে যাওয়া কোয়ার্কের শেষ চিহ্ন ব্যবহার করেন। একত্রে তারা নাইনকে পরাজিত করে, যদিও পরে দেখা যায় ইজুকুর মধ্যে কোয়ার্ক ক্ষয় হয়ে যাচ্ছে।

পরবর্তীতে মূল ভূখণ্ড থেকে সাহায্য পৌঁছালে, অল মাইট অচেতন ইজুকু ও বাকুগোকে উদ্ধার করেন এবং অনুভব করেন যে "ওয়ান ফর অল" এখনও ইজুকুর মধ্যেই রয়ে গেছে, কারণ কোয়ার্ক স্থানান্তর সম্পূর্ণ হয়নি। তিনি ধারণা করেন, পূর্ববর্তী ধারকরা চান কোয়ার্ক ইজুকুই ধারণ করুক।

কণ্ঠশিল্পী

নির্মাণ
২০১৯ সালের ২৩ মার্চ, আনিমেজাপান ২০১৯-এর একটি মঞ্চ আয়োজনে ঘোষণা করা হয় যে মাই হিরো একাডেমিয়া-র দ্বিতীয় চলচ্চিত্র নির্মাণাধীন রয়েছে এবং এটি “২০১৯ সালের শীতকালে” মুক্তি পাবে। এই চলচ্চিত্রে কোহেই হোরিকোশি মূল চরিত্র নকশা ও তত্ত্বাবধায়কের দায়িত্বে ছিলেন। ২০১৯ সালের ৭ জুলাই “হিরো ফেস্ট” অনুষ্ঠানে চলচ্চিত্রটির নাম ও মুক্তির তারিখ প্রকাশ করা হয়। সেখানেই হোরিকোশি জানান, এই চলচ্চিত্রটি এই ধারাবাহিকের শেষ চলচ্চিত্র হতে পারে। একই ইভেন্টে আরও ঘোষণা করা হয় যে বোনস স্টুডিও চলচ্চিত্রটির নির্মাতা প্রতিষ্ঠান হিসেবে কাজ করবে এবং কেনজি নাগাসাকি পুনরায় পরিচালকের দায়িত্বে থাকবেন। ইওসুকে কুরোডা চিত্রনাট্যকার হিসেবে ফিরে আসবেন, ইওশিহিকো উমাকোশি চরিত্র নকশার দায়িত্বে এবং ইউকি হায়াশি সংগীত পরিচালক হিসেবে কাজ করবেন। 

২০১৯ সালের ১১ অক্টোবর ঘোষণা করা হয় যে তোমোয়ো কুরোসাওয়া মাহোরো চরিত্রে এবং ইউকা তেরাসাকি কাতসুমা চরিত্রে কণ্ঠ দিবেন। এর আগে, ২৬ সেপ্টেম্বর ঘোষণা করা হয় যে মিও ইমাদা “স্লাইস” চরিত্রে এবং ইয়োশিও ইনোউয়ে “নাইন” চরিত্রে কণ্ঠ দেবেন। পরে ১১ নভেম্বর, সাপ্তাহিক শোনেন জাম্প পত্রিকায় প্রকাশিত হয় যে কোউসুকে তোরিউমি এবং শুনসুকে তাকেউচি যথাক্রমে “মামি” ও “কাইমেরা” নামক খলনায়কদের কণ্ঠ দিবেন। সর্বশেষ ২০১৯ সালের ৬ ডিসেম্বর প্রকাশিত হয় যে ইউইচি নাকামুরা “হকস” চরিত্রে কণ্ঠ দিবেন।

সঙ্গীত
চলচ্চিত্রটির সঙ্গীত পরিচালনা করেছেন ইউকি হায়াশি, যিনি এর আগে মাই হিরো একাডেমিয়া অ্যানিমে ধারাবাহিক এবং মাই হিরো একাডেমিয়া: টু হিরোস চলচ্চিত্রের সঙ্গীতও পরিচালনা করেছিলেন। ২০১৯ সালের অক্টোবরে ঘোষণা করা হয় যে, জাপানি ব্যান্ড সুমিকা এই চলচ্চিত্রের থিম গান পরিবেশন করবে, যার শিরোনাম । চলচ্চিত্রটির মূল সাউন্ডট্র্যাক জাপানে তোহো অ্যানিমেশন রেকর্ডস কর্তৃক ২০১৯ সালের ১৮ ডিসেম্বর প্রকাশিত হয় এবং যুক্তরাষ্ট্রে মিলান রেকর্ডস ২০২০ সালের ১৭ জুলাই প্রকাশ করে। মিলান রেকর্ডস ২০২০ সালের অক্টোবরে যুক্তরাষ্ট্রে এই সাউন্ডট্র্যাকটি ভিনাইল রেকর্ড আকারেও প্রকাশ করে।

মুক্তি

প্রেক্ষাগৃহে 
তোহো ২০১৯ সালের ২০ ডিসেম্বর জাপানে প্রেক্ষাগৃহে চলচ্চিত্রটি মুক্তি দেয়। প্রথম এক মিলিয়ন দর্শক যারা সিনেমাটি দেখেন, তারা উপহার হিসেবে হোরিকোশি রচিত "ভলিউম রাইজিং" শিরোনামের একটি অতিরিক্ত মাঙ্গা বুকলেট পান, যাতে হোরিকোশির একটি বিস্তৃত সাক্ষাৎকার, চরিত্রের নকশা ও আঁকা স্কেচ অন্তর্ভুক্ত ছিল। ২০২০ সালের ২৪ জানুয়ারি জাপানের ৮১টি প্রেক্ষাগৃহে চলচ্চিত্রটির ৪ডি প্রদর্শনী অনুষ্ঠিত হয়।

ফানিমেশন ইংরেজিভাষী অঞ্চলের জন্য চলচ্চিত্রটির লাইসেন্স সংগ্রহ করে এবং ২০২০ সালের ২৬ ফেব্রুয়ারি উত্তর আমেরিকায় এটি ইংরেজি সাবটাইটেল ও ডাব উভয় সংস্করণে মুক্তি দেয়। ম্যানগা এন্টারটেইনমেন্ট যুক্তরাজ্য ও আয়ারল্যান্ডে চলচ্চিত্রটি মুক্তির ঘোষণা দেয়, এবং ২৬ ও ২৭ ফেব্রুয়ারি ২০২০-তে ইংরেজি সাবটাইটেল ও ডাব সংস্করণে প্রেক্ষাগৃহে মুক্তি দেয়। অস্ট্রেলিয়া ও নিউজিল্যান্ডে ম্যাডম্যান অ্যানিমে ৭ ও ৮ মার্চ, ২০২০-এ অ্যানিমে ফেস্টিভ্যাল সিডনিতে চলচ্চিত্রটির ইংরেজি সাব ও ডাব সংস্করণ প্রদর্শন করে, এবং পরে ১২ মার্চ, ২০২০-এ এটি প্রেক্ষাগৃহে মুক্তি দেয়। ফানিমেশন যুক্তরাষ্ট্রে নির্বাচিত প্রেক্ষাগৃহে MX4D সংস্করণে প্রদর্শন করে, এবং ম্যাডম্যান সিডনিতে ইংরেজি ডাব সংস্করণে 4DX প্রদর্শন করে।

২০২১ সালের ৩ মার্চ পিভিআর পিকচার্স ঘোষণা দেয় যে চলচ্চিত্রটি ভারতে ১২ মার্চ, ২০২১ তারিখে প্রেক্ষাগৃহে মুক্তি পাবে।

গৃহমাধ্যমে প্রকাশ 
মাই হিরো অ্যাকাডেমিয়া: হিরোস রাইজিং জাপানে ব্লু-রে ও ডিভিডিতে "সম্পূর্ণ সংস্করণে"   ২০২০ সালের ১৫ জুলাই  প্রকাশিত হয়, যেখানে প্রেক্ষাগৃহে মুক্তিপ্রাপ্ত সংস্করণে অনুপস্থিত কিছু নতুন দৃশ্য অন্তর্ভুক্ত ছিল। একই দিনে, উত্তর আমেরিকার ব্লু-রে সংস্করণ প্রি-অর্ডারের জন্য তালিকাভুক্ত হয় এবং মুক্তির তারিখ নির্ধারিত হয় ২০২০ সালের ২৭ অক্টোবর । "প্লাস আল্ট্রা" সংস্করণে ব্লু-রেটি মুক্তির প্রথম সপ্তাহেই ১৫,০০০ কপি বিক্রি হয়ে তালিকার শীর্ষে উঠে আসে, পাশাপাশি ডিভিডিটিও ৮,০০০ কপি বিক্রি হয়ে সাপ্তাহিক বিক্রয় তালিকার শীর্ষস্থান দখল করে।

২০২০ সালের ২৬ অক্টোবর, ম্যানগা এন্টারটেইনমেন্ট যুক্তরাজ্য ও আয়ারল্যান্ডে   তারিখে ব্লু-রে, ডিভিডি ও স্টিলবুক ব্লু-রে সংস্করণে চলচ্চিত্রটি প্রকাশ করে। ২০২৩ সালের ৬ ফেব্রুয়ারী, ক্রাঞ্চিরোল   যুক্তরাজ্যে মাই হিরো একাডেমিয়া: টু হিরোস (২০১৮) ও মাই হিরো একাডেমিয়া: ওয়ার্ল্ড হিরোয়েজ মিশন (২০২১) চলচ্চিত্রের সঙ্গে একত্রে মাই হিরো একাডেমিয়া: ৩ মুভি সংগ্রহ নামে একটি প্যাক হিসেবে চলচ্চিত্রয়ি ব্লু-রে ও ডিভিডিতে প্রকাশ করে, এবং ২০২৪ সালের ১৮ অক্টোবর যুক্তরাষ্ট্র, কানাডা, যুক্তরাজ্য, আয়ারল্যান্ড, লাতিন আমেরিকা ও ক্যারিবীয় অঞ্চলে স্ট্রিমিং শুরু করে।

নেটফ্লিক্স ভারতে ও ফিলিপাইনে ১৫ মে ২০২১ তারিখ থেকে ছবিটি স্ট্রিমিং শুরু করে।

গ্রহণযোগ্যতা

বক্স অফিস 
, মাই হিরো অ্যাকাডেমিয়া: হিরোস রাইজিং জাপানে মোট  আয় করে, পাশাপাশি মার্কিন যুক্তরাষ্ট্র ও কানাডাতে  আয় করে। বিশ্বব্যাপী মোট আয় দাঁড়ায় প্রায় ।

চলচ্চিত্রটি মুক্তির প্রথম সপ্তাহান্তে জাপানের বক্স অফিসে তৃতীয় স্থান অধিকার করে। প্রথম তিন দিনে এটি  () আয় করে, যার মধ্যে  () ছিল সপ্তাহান্তের আয়। দ্বিতীয় সপ্তাহান্তেও এটি তৃতীয় অবস্থানে ছিল, তবে তৃতীয় সপ্তাহে চতুর্থ অবস্থানে নেমে যায়, এবং চতুর্থ সপ্তাহান্তে সপ্তম অবস্থানে পৌঁছায়। পঞ্চম সপ্তাহান্তে শীর্ষ দশের বাইরে চলে গেলেও, ষষ্ঠ সপ্তাহান্তে আবার নবম স্থানে উঠে আসে। নবম সপ্তাহান্তে এটি মাই হিরো একাডেমিয়া: টু হিরোস চলচ্চিত্রের ঘরোয়া আয় অতিক্রম করে।

যুক্তরাষ্ট্রে মুক্তির প্রথম দিনে এটি ১,২৭৫টি প্রেক্ষাগৃহ থেকে ২৪.৭ লাখ মার্কিন ডলার আয় করে এবং সে দিনের বক্স অফিসে শীর্ষস্থানে ছিল। দ্বিতীয় দিনে আরও ৮.১৫ লাখ ডলার আয় করে। মুক্তির সপ্তাহান্তে এটি মোট ৫.১ মিলিয়ন ডলার আয় করে এবং পাঁচ দিনের মোট আয় দাঁড়ায় ৮.৫ মিলিয়ন ডলার, যেখানে এটি বক্স অফিসে চতুর্থ স্থান অর্জন করে।

সমালোচকদের প্রতিক্রিয়া 
রটেন টমেটোসে চলচ্চিত্রটি ৪১টি পর্যালোচনার উপর ভিত্তি করে ৯০% অনুমোদন রেটিং অর্জন করেছে, যেখানে গড় রেটিং ৭.৪/১০। ওয়েবসাইটটির সমালোচকদের ঐকমত্য অনুযায়ী, মাই হিরো অ্যাকাডেমিয়া: হিরোস রাইজিং ভক্তদের জন্য এক রোমাঞ্চকর অভিযানে নিয়ে যায়, যা সিরিজটির পরিসমাপ্তিকে এক চমৎকার অ্যানিমেশন সমৃদ্ধ উচ্চমাত্রায় উপস্থাপন করে। মেটাক্রিটিকে চলচ্চিত্রটি ১০০ এর মধ্যে ৭০ স্কোর পায়, নয়জন সমালোচকের ভিত্তিতে, যার মানে "সাধারণভাবে ইতিবাচক প্রতিক্রিয়া"। পোস্টট্রাকের জরিপ অনুযায়ী, দর্শকদের গড় রেটিং ছিল ৫-এর মধ্যে ৫, এবং ৭৩% দর্শক এটি অবশ্যই সুপারিশ করবেন বলে জানিয়েছেন।

আনিমে নিউজ নেটওয়ার্কের রিচার্ড আইসেনবাইস চলচ্চিত্রটির সেটিং, কনসেপ্ট এবং ক্লাইম্যাক্সের প্রশংসা করেন, বিশেষ করে ক্লাইম্যাক্সকে “অত্যন্ত প্রভাবশালী” বলে অভিহিত করেন। তবে তিনি চলচ্চিত্রটির টাইমলাইনের অবস্থান নিয়ে সমালোচনা করেন, যা দর্শকদের বিভ্রান্ত করেছে এবং চলচ্চিত্রটির উত্তেজনা কমিয়ে দিয়েছে। বিনিথ দ্য ট্যাংলসের একজন সমালোচক স্বীকার করেছেন যে চলচ্চিত্রটিতে কিছুটা বিভ্রান্তিকর দিক ছিল। তবে তাঁর মতে, এটি নতুন কিছু না আনলেও আনন্দদায়ক, ভক্তদের সন্তুষ্টকারী এবং অর্থপূর্ণ—যেখানে চরিত্র, বিশেষ ক্ষমতা ও আবেগ মিলিয়ে এক মনকাড়া গল্প গড়ে উঠেছে। ক্রাঞ্চিরোলের ড্যারিল হার্ডিং চলচ্চিত্রটির অ্যানিমেশনের, বিশেষ করে শেষের লড়াইয়ের প্রশংসা করে বলেন, “চূড়ান্ত যুদ্ধদৃশ্যটি গোটা ধারাবাহিকের অন্যতম সেরা অ্যানিমেশন।” তবে তিনি এটিকে সাইড-স্টোরি হিসেবে উল্লেখ করে বলেন, “বিশ্বজুড়ে ঝুঁকি দেখানো হলেও, ধারাবাহিকের কাহিনি জানা থাকায় সেই উত্তেজনা পুরোপুরি অনুভব হয় না।”

সিক্যুয়েল

মাই হিরো অ্যাকাডেমিয়া: ওয়ার্ল্ড হিরোজ মিশন 
তৃতীয় অ্যানিমে চলচ্চিত্র মাই হিরো অ্যাকাডেমিয়া: ওয়ার্ল্ড হিরোজ মিশন ২০২১ সালের ৬ আগস্ট জাপানে মুক্তি পায়। এটি পরবর্তীতে ২০২১ সালের ২৯ অক্টোবর যুক্তরাষ্ট্র ও কানাডায় ফানিমেশন-এর মাধ্যমে মুক্তি পায়। চলচ্চিত্রটি প্রযোজনা করে বোনস স্টুডিও। এতে পরিচালকের দায়িত্ব পালন করেন নাগাসাকি, চিত্রনাট্য লেখেন কুরোডা এবং চরিত্রনকশা করেন উমাকোশি।

মাই হিরো অ্যাকাডেমিয়া: ইউ'আর নেক্সট 
চতুর্থ অ্যানিমে চলচ্চিত্র মাই হিরো অ্যাকাডেমিয়া: ইউ'আর নেক্সট ২০২৪ সালের ২ আগস্ট জাপানে মুক্তি পায়। এই চলচ্চিত্রে পরিচালকের দায়িত্বে ছিলেন তেনসাই ওকামুরা, চিত্রনাট্য লেখেন কুরোডা, চরিত্রনকশা করেন উমাকোশি এবং সামগ্রিক তত্ত্বাবধায়ক ও মূল চরিত্রনকশাকারী হিসেবে কাজ করেন হোরিকোশি।

তথ্যসূত্র

বাহ্যিক সংযোগ 
  
 
 
 
 
অ্যানিমে চলচ্চিত্র
২০১৯-এর চলচ্চিত্র